text: Bilbrand havde nær antændt villa
  06 februar 2016 kl. 06.08
  Natten til lørdag udviklede en bilbrand i Stenderup –Krogager sig så voldsomt, så ilden nær havde bredt sig til et nærliggende parcelhus.
  Klokken 01.50 natten til lørdag måtte Billund Brandvæsen rykke ud til en brand på Engvangen i Stenderup-Korgager ved Grindsted.
  En bil, der stod parkeret i en carport, var brudt i brand og havde nær antændt det tilhørende hus.
  Varmen fra branden var så voldsom, så vinduerne i huset begyndte at revne. Det lykkedes dog for brandfolkene, at få styr på ilden, men både bil og carport stod ikke til at redde.
  